Diari Oficial de la Generalitat Valenciana


Sumari del DOGV 5537, del 19-06-2007 (2007/7567)

Informació pública de l'alternativa tècnica per a la gestió indirecta del Programa d'Actuació Integrada de la Unitat d'Execució Única del Sector Hostalets d'Ojea de les normes subsidiàries de planejament de Traiguera (Castelló).
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5537

Data del DOGV
:   19-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/7567


Data del document
:   01-06-2007

Organisme emissor
:   Iniciativas Residenciales Siglo XXI, SL

Tipus de document
:   Informació Pública

Descriptors 

:   * Traiguera
    * pla d'urbanisme

Informació pública de l'alternativa tècnica per a la gestió indirecta del Programa d'Actuació Integrada de la Unitat d'Execució Única del Sector Hostalets d'Ojea de les normes subsidiàries de planejament de Traiguera (Castelló). [2007/7567]  
L'Ajuntament de Traiguera, per acord del Ple adoptat en sessió extraordinària de 26 de gener de 2007, ha convocat concurs, que es regix per les bases particulars aprovades en la mateixa sessió, per a l'aprovació i adjudicació de la gestió indirecta del Programa d'Actuació Integrada Hostalets d'Ojea de les normes subsidiàries d'aquesta població, havent publicat l'anunci de l'esmentat concurs en el Diari Oficial de la Unió Europea de 24 de març de 2005 i en el Diari Oficial de la Comunitat Valenciana núm. 5468, de 12 de març de 2007.  
Iniciativas Residenciales Siglo XXI, SL, interessada a participar en l'expressat concurs, per a complir el que disposa l'article 134 de la Llei 16/2005, de 30 de desembre, Urbanística Valenciana, sotmet a informació pública l'alternativa tècnica de la seua proposició, integrada per a donar compliment a l'article 134.1 de la Llei Urbanística Valenciana, amb relació a l'article 126.1 a), f) i k) d'aquesta, per:  
- Memòria del programa  
- Pla parcial acompanyat del document justificatiu d'integració territorial  
- Estudi d'integració paisatgística  
- Estudi acústic  
- Estudi d'impacte ambiental  
- Estudi sobre suficiència d'abastiment d'aigua  
- Projecte d'urbanització  
La informació pública d'aquests documents tindrà lloc mitjançant la seva protocol·lització a la notaria d'Ana María Benlloch, amb domicili en Sant Mateu (Castelló), carrer Morella, núm. 27, per mitjà d'acta degudament autoritzada. Tanmateix, una còpia d'aquests es depositarà a l'Ajuntament de Traiguera.  
D'acord amb l'article 134 de l'esmentada Llei i l'article 293 del Reglament d'Ordenació i Gestió Territorial i Urbanística (Decret 67/2006 de 12 de maig del Consell), en el termini d'un mes, a comptar del dia 22 de juny de 2007, aquest inclòs, qualsevol persona podrà consultar la documentació a l'Ajuntament i a la notaria mencionades, de dilluns a divendres en els seus respectius horaris d'atenció al públic, i es podran formular al·legacions en relació amb la mateixa, que es presentaran en l'Ajuntament o en la mateixa notaria. Durant el període d'informació pública, la mercantil citada posa a disposició dels interessats un membre de l'equip redactor dels documents per a l'aclariment de dubtes, conceptes i altres qüestions relacionades amb aquests. Per a sol·licitar entrevista caldrà cridar al telèfon 986 602 633, referència Departament d'Urbanisme.  
Es preveu un termini per a l'aprovació del programa de nou mesos a comptar des de l'obertura de les proposicions juridicoeconòmiques, si bé això no ve definit en les bases particulars, per la qual cosa es tracta d'una aproximació basada en la legislació urbanística vigent. Així mateix els efectes del silenci administratiu vénen regulats en els articles 316 i 319.2 del Reglament d'Ordenació i Gestió Territorial i Urbanística.  
Sense perjuí de tot això, i a l'efecte del compliment de la competitivitat i lliure concurrència a què es referix l'article 168.1.a) de la Llei Urbanística Valenciana, en el mateix termini, les companyies subministradores privades de serveis, la previsió de les quals es conté en el projecte d'urbanització exposat al públic, podran formular, sobre les seues necessitats d'infraestructures, propostes de conveni en què es reflectisquen les condicions per a posar a la seua disposició les instal·lacions i les canalitzacions, de garantia de qualitat i de contraprestació, tot això d'acord amb les disposicions vigents.  
Castelló, 1de juny de 2007. Per Iniciativas Residenciales Siglo XXI, SL: Enrique Alcácer Roda.